Jakub Brašeň

Jakub Brašeň (* 2. máj 1989, Banská Bystrica) je profesionálny slovenský futbalista hrajúci za slovenský klub FC ViOn Zlaté Moravce. Jeho pozíciou je post krajného záložníka.

Klubová kariéra 
Futbalovo vyrastal v Banskej Bystrici. V roku 2014 prestúpil do tímu FC DAC 1904 Dunajská Streda, kde pôsobil do roku 2017. Po polročnom angažmá v maďarskom klube Mezőkövesd Zsóry FC, kde ho viedol slovenský tréner Mikuláš Radványi, odišiel do klubu FK Senica. V Senici odohral len 10 zápasov, následne pred sezónou 2018/2019 prestúpil do ďalšieho slovenského klubu FC ViOn Zlaté Moravce. Vo svojom prvom zápase vstrelil gól do siete Slovanu Bratislava pri prehre . So Zlatými Moravcami obsadil 10. miesto v tabuľke. Brašeň si počas tejto sezóny k jedinému gólu pripísal aj dve asistencie. Celkovo nazbieral sedem žltých kariet.

Referencie

Zdroje 
 Oficiálny profil hráča na stránke Transfermarkt.com
 Oficiálny profil hráča na stránke Fortunaliga.sk
 Štatistiky hráča

Slovenskí futbalisti
Futbaloví stredopoliari
Hráči FK Dukla Banská Bystrica
Hráči FK DAC 1904 Dunajská Streda
Hráči FK Senica
Hráči FC ViOn Zlaté Moravce
Osobnosti z Banskej Bystrice